Miss World 2018

Ang Miss World 2018 ay ang ika-68 edisyon ng Miss World pageant, na ginanap sa Sanya City Arena sa Sanya, Hainan, Tsina noong 8 Disyembre 2018. 

Pagkatapos ng kompetisyon, kinoronahan ni Manushi Chhillar ng Indiya si Vanessa Ponce ng Mehiko bilang Miss World 2018. Ito ang kauna-unahang tagumpay ng Mehiko sa kasaysayan ng kompetisyon. Nagtapos bilang runner-up si Nicolene Limsnukan ng Taylandiya.

Mga kandidata mula sa 118 mga bansa at teritoryo ang kumalahok sa kompetisyong ito. Pinangunahan nina Fernando Allende, Angela Chow, Megan Young, Stephanie Del Valle, Frankie Cena, at Barney Walsh ang kompetisyon. Nagtanghal sina Donel Mangena, Dimash Kudaibergen, at Sister Sledge sa edisyong ito.

Kasaysayan

Lokasyon at petsa ng kompetisyon 
Noong Marso 2018, naglagda ng kontrata ang pangulo ng Miss World Organization na si Julia Morley kasama ng pangulo ng New Silk Road Company na si Jiajun Li upang idaos muli sa Tsina ang Miss World pageant.

Inanunsyo sa isang press conference noong 29 Abril 2018 na gaganapin ang edisyong ito sa Sanya, Hainan, Tsina sa 8 Disyembre 2018. Dumating ang mga kandidata sa pulo ng Hainan noong 9 Nobyembre para sa isang buwang kompetisyon. Ito ang ikawalong pagkakataon na naganap ang kompetisyon sa lungsod ng Sanya.

Pagpili ng mga kalahok 
Ang mga kalahok mula sa 118 bansa at teritoryo ay napili upang kumalahok sa kompetisyon. Sampung kandidata ang nailuklok upang kumatawan sa kanilang bansa/teritoryo at limang kandidata ang nailuklok upang kumatawan sa kanilang bansa/teritoryo matapos ang pag-urong ng orihinal na kalahok.

Iniluklok ang first runner-up ng Miss Austria 2018 na si Izabela Ion upang kumatawan sa kaniyang bansa dahil nilabag ng orihinal na nanalo na si Daniela Zivkov ang kaniyang kontrata sa Miss Austria Organization. Iniluklok ang first runner-up ng Miss Denmark 2018 na si Tara Jensen upang kumatawan sa kaniyang bansa dahil bumitiw ang orihinal na nanalo na si Louise Sander Henriksen dahil sa personal na kadahilanan. Iniluklok ang third runner-up ng Miss Luxembourg 2018 na si Cassandra Lopes Monteiro upang kumatawan sa bansang Luksemburgo dahil sa salungatan sa iskedyul ng Miss World 2018 at Miss Luxembourg 2019, kung saan si Kelly Nilles, Miss Luxembourg 2018, ay obligadong dumalo. Iniluklok ang first runner-up ng Miss World Peru 2018 na si Clarissa Uribe upang kumatawan sa kaniyang bansa dahil hindi akreditado ang professional degree ng orihinal na nagwagi na si Estefani Mauricci. Iniluklok ang second runner-up ng Miss Russia 2018 na si Natalya Stroeva upang kumatawan sa kaniyang bansa dahil napagdesisyunan ng Miss Russia Organization na dalhin lamang sa Miss Universe ang orihinal na nagwagi na si Yulia Polyachikhina upang maiwasan ang salungatan sa iskedyul.

Sa edisyong ito bumalik ang Barbados, Biyelorusya, Guniya Bissaw, Hayti, Letonya, Luksemburgo, Malaysia, Martinika, Porto Riko, Republikang Tseko, Sierra Leone, at Uganda. Huling sumali noong 2014 ang Barbados, Luksemburgo, at Martinika, at huling sumali noong 2016 ang Biyelorusya, Guniya Bissaw, Hayti, Letonya, Malaysia, Porto Riko, Republikang Tseko, Sierra Leone, at Uganda. Hindi sumali ang mga bansang Baybaying Garing, Guniya, Israel, Kabo Berde, Liberya, Makaw, Pidyi, Rumanya, Seykelas, Suwesya, Tunisya, at Urugway sa edisyong ito. Hindi sumali si Joyce Delgado ng Kabo Berde dahil sa personal na dahilan. Hindi sumali sina Fatem Suy ng Baybaying Garing, Amanda Wiberg ng Suwesya, at Hayfa Ghedir ng Tunisya dahil sa hindi isiniwalat na dahilan.

Mga resulta

Mga pagkakalagay

Mga Continental Queen

Mga Challenge Event

Hamong Head-to-Head 
Opisyal na itinalaga ang mga kalahok sa kani-kanilang grupo para sa hamong Head-to-Head na ipinalabas sa Miss World YouTube Channel noong 13 Nobyembre 2018. Ang mga nagwagi sa bawat grupo, na inanunsyo sa Beauty With a Purpose Charity Gala Dinner noong 30 Nobyembre, ay lumahok sa ikalawang round ng hamon, at ang sampung kandidatang nagwagi sa ikalawang round ay napabilang sa Top 30.

Unang round 

  Nakapasok sa ikalawang round ng Hamong Head-to-Head.
  Nakapasok sa ikalawang round ng Hamong Head-to-Head, ngunit nakapasok sa Top 30 sa pamamagitan ng judges' choice o sa iba pang mga challenge event.
  Nakapasok sa Top 30 sa pamamagitan ng iba pang mga Challenge Event.
  Nakapasok sa Top 30 sa pamamagitan ng Judges' Choice.

Pangalawang round 

  Nakapasok sa Top 30 sa pamamagitan ng Hamong Head-to-Head.

Hamong Top Model 
Ginanap ang finals ng Hamong Top Model noong 20 Nobyembre 2018 sa Sanya Ocean Sonic Banling Hotspring Resort sa Sanya, Tsina. Inanunsyo ang kandidatang nagwagi sa hamon sa pagtatapos ng kaganapan at ang nagwagi ay mapapabilang na sa Top 30. Nagwagi si Maëva Coucke ng Pransiya sa hamong ito.

  Nakapasok sa Top 30 sa pamamagitan ng Hamong Top Model.

World Fashion Designer Award 
Kasabay na ginanap ang World Fashion Designer Award category at ang Hamong Top Model noong 20 Nobyembre 2018 sa Sanya Ocean Sonic Banling Hotspring Resort sa Sanya. Nagwagi sina Thulisa Keyi ng Timog Aprika at Peirui Mao ng Tsina sa kompetisyong ito.

Hamon sa Talento 
Ginanap ang finals ng Hamon sa Talento noong Nobyembre 28, 2018. Inanunsyo ang kandidatang nagwagi sa hamon sa pagtatapos ng kaganapan at ang nagwagi ay mapapabilang na sa Top 30. Nagwagi si Kanako Date ng Hapon sa hamong ito.

  Nakapasok sa Top 30 sa pamamagitan ng Hamon sa Talento.

Hamon sa Palakasan 
Ginanap ang finals ng Hamon sa Palakasan noong Nobyembre 30, 2018 sa Rosewood Hotel sa Sanya. Inanunsyo ang kandidatang nagwagi sa hamon sa pagtatapos ng kaganapan at ang nagwagi ay mapapabilang na sa Top 30. Nagwagi si Marisa Butler ng Estados Unidos sa hamong ito.
 Nakapasok sa Top 30 sa pamamagitan ng Hamon sa Palakasan.

Hamong Multimedia 
Inanunysyo noong Disyembre 3, 2018 ang nagwagi sa hamon at ang nagwagi ay mapapabilang na sa Top 30. Nagwagi si Shrinkhala Khatiwada ng Nepal sa hamong ito.
 Nakapasok sa Top 30 sa pamamagitan ng Hamong Multimedia.

Beauty With A Purpose 
Inanunsyo noong 3 Disyembre 2018 sa Moulin Rounge Theatre sa Mangrove Tree Resort World, Sanya ang nagwagi sa Beauty With A Purpose, at ang nagwagi kabilang ang Top 5 sa kompetisyong ito ay mapapabilang sa Top 30. Nagwagi si Shrinkhala Khatiwada ng Nepal sa hamong ito.
 Nakapasok sa Top 30 sa pamamagitan ng Hamong Multimedia.

Kompetisyon

Pormat ng kompetisyon 
Ilang pagbabago ang inimplementa sa edisyong ito. Ang bilang ng mga semi-finalist sa edisyon ito ay ibinaba sa tatlumpu mula sa apatnapu ng nakaraang edisyon. labinsiyam sa mga ito ay nagwagi sa mga Fast Track event, at ang nalalabing labing-isa ay pinili ng mga hurado. Ang tatlumpung mga semifinalist ay sasabak sa Fashion Show Competition kung saan sila ay rarampa upang ipakilala ang kanilang sarili. Nahati ang tatlumpung mga semifinalist sa kanilang kinabibilangang rehiyong kontinental, at dalawa hanggang tatlong kandidata mula sa mga rehiyong ito ang bumuo sa labindalawang mga semi-finalist na sasabak sa paunang interview round. Mula sa labindalawa, isang kandidata mula sa limang rehiyong kontinental ang buong sa limang pinalista, at ang limang ito ay awtomatikong hinirang bilang mga Continental Queens of Beauty. Ang limang pinalista ay sumabak sa question-and-answer round, at kalauan ay hinirang na ang runner-up at ang bagong Miss World.

Komite sa pagpili 

 Julia Morley – Tagapangulo at CEO ng Miss World Organization
 Linda Pétursdóttir – Miss World 1988 mula sa Lupangyelo
 Ninibeth Leal – Miss World 1991 mula sa Beneswela
 Rolene Strauss – Miss World 2014 mula sa Timog Aprika
 Andrew Minarik – Estilistang Ingles
 Arnold Vegafria – National director ng Miss World Philippines
 Kseniya Sukhinova – Miss World 2008 mula sa Rusya

Mga kandidata 
118 kandidata ang kumalahok para sa titulo.

Mga tala

Mga sanggunian

Panlabas na kawing 

 

Miss World
Mga pinagmulan sa wikang Ruso ng CS1 (ru)
Mga pinagmulan sa wikang Albanes ng CS1 (sq)